අදින් වසර කිහිපයකට පෙරාතුව පෙම් වතුන්ගෙන් පිරී ඉතිරී ගිය ගාල්ල කොටු පවුරත් සමනල පාලම හා ඒ අසළ ඇති ධර්මපාල උද්‍යානයත් දැන් පෙම්වතුන්ගෙන් තොර පාළු ස්ථානයක් බවට පත්ව ඇත. ඉදහිට පැමිණෙන පෙම්වතුන් ධර්මපාල උද්‍යානයට ඇතුලූවී එතැනින් සමනල පාලම තරණය කැර බස් නැවතුම දෙසට ඇති කුඩා අඩිපාරේ ගමන්කරන්නට ගන්නා උත්සාහය දෙස නගර සභාවේ ආරක්ෂක නිලධාරීන් බලා සිටින්නේ දැඩි විමසිල්ලකිනි.